Document ID: /roh_data/filtered/fineweb-2-filterrobots_roh.jsonl.gz/47566

En Val Müstair, en Val Schons ed en Surselva datti il mument ina invasiun da buccarias. Talas invasiuns èn enconuschentas. Dentant occupeschian las buccarias uss territoris bler pli auts che pli baud. Quai ha confermà il manader dal post da cussegliaziun per l'agricultura al Plantahof, Batist Spinatsch, envers RTR. Oz chattan ins las buccarias sin fin 1'500 meters sur mar. Er la Val Schons na saja avant intgins onns anc betg stà pertutgà.
Las invasiuns sa repetian en media mintga 40 onns en ils territoris pertutgads. La raschun principala che las buccarias occupeschian dentant territoris adina pli auts è tenor Batist Spinatsch il stgaudament dal clima.
Problem principal: ils coss
Ils coss mangia durant plirs onns las ragischs uschia ch'ils prads vegnan brins. In auter problem è che la terra daventa lucca e quai po chaschunar problems d'erosiun – oravant tut en spundas.